Anjing gembala Rusia Selatan

Anjing gembala Rusia Selatan ialah satu baka anjing penjaga haiwan ternakan. Ia dikembangkan di wilayah-wilayah Empayar Rusia dan Kesatuan Soviet yang kini di Ukraine dan di Rusia selatan, dan disangkakan diterbitkan daripada pembiakbakaan silang antara anjing tempatan di steppe Rusia dengan anjing gembala berbulu panjang yang dibawa ke wilayah itu dari Sepanyol pada lewat abad kelapan belas bersama-sama dengan biri-biri merino. Anjing ini mungkin pernah berpenampilan serupa dengan anjing gembala Catalonia zaman kini.

Sejarah
Anjing gembala Rusia Selatan dianggap berasal daripada pembiakbakaan silang antara anjing tempatan – daripada kedua-dua jenis penjaga kawanan ternakan dan jenis anjing pemburu penglihatan - dari steppe Rusia dengan anjing gembala berbulu panjang yang dibawa ke kawasan itu dari Sepanyol pada lewat abad kelapan belas bersama-sama dengan biri-biri merino. Anjing-anjing Sepanyol ini mungkin pernah serupa dengan anjing gembala Catalonia zaman kini. Seekor anjing baka silang jenis Rusia Selatan ini memenangi pingat emas dalama Exposition Universelle pada tahun 1867 di Paris.

Kebanyakan pembiakbakaan terpilih dan perkembangan baka ini berlaku pada awal abad kedua puluh di estet-estet milik  di Askania-Nova, kini di Oblast Kherson, Ukraine. Piawaian baka diluluskan pada awal tahun 1930-an.

Persekutuan Kinologi Antarabangsa menerimanya secara muktamad pada 30 September 1983 sebagai "Yuzhnorusskaya Ovcharka" atau "South Russian Shepherd Dog" ("anjing gembala Rusia Selatan").

Ciri
Ia merupakan anjing besar: jantan berdiri tidak kurang daripada  pada paras kelasa dan berukuran sekurang-kurangnya seberat ; betina pula adalah kira-kira  lebih rendah dan kira-kira  lebih ringan. Sesetengah anjing sangat besar dengan berat sehingga . Kepalanya panjang dan berbentuk baji; telinganya tergantung dan berbentuk segi tiga. Lapis bulunya panjang, kasar, dan tebal. Bulunya mungkin berwarna putih padu, kelabu, atau gading pucat; atau putih dengan sentuhan kuning, atau putih dengan tompok-tompok kelabu, gading pucat, atau berwarna gandum.

Perundangan
Anjing ini dilarang di Denmark.

Lihat juga
 Anjing gembala Asia Tengah
 Anjing gembala Kaukasus

Catatan

Rujukan

Gembala Rusia Selatan, Anjing
Gembala Rusia Selatan, Anjing
Gembala Rusia Selatan, Anjing
Gembala Rusia Selatan, Anjing
Gembala Rusia Selatan, Anjing